Hindi News

Local

Chhattisgarh

Raipur

Naxalites Beaten To Death In Public Court, Wrote In Leaflet Informer

जनअदालत में नक्सलियों ने युवक को पीटकर मार डाला, पर्चे में लिखा- मुखबिर

एक वर्ष पहले



कॉपी लिंक

कांकेर/कोयलीबेड़ा . ग्राम जुंगड़ा से दिनदहाड़े नक्सलियों ने एक युवक को अगवाकर उसकी हत्या कर दी। हत्या की जानकारी दूसरे दिन परिजन ने पुलिस को दी। नक्सलियों ने युवक की लाश जंगल में फेंककर पुलिस मुखबिरी का आरोप लगाते हुए शव के सीने पर पर्चा लगा दिया। घटना के 2 दिन पहले से युवक का पिता घर से गायब है। नक्सलियों ने पिता पर भी मुखबिरी का आरोप लगाया है।



सोमवार सुबह हथियारबंद नक्सली ग्राम जुंगड़ा में 28 वर्षीय युवक श्यामनाथ आंचला के घर पहुंचे और उसे पकड़कर जंगल ले गए। परिजन व ग्रामीणों को पीछे आने से नक्सलियों ने रोक दिया। दोपहर में जंगल में नक्सलियों ने जनअदालत लगाई और युवक की डंडे से पीट हत्या कर दी। शाम को जानकारी परिजन को हुई। जिसके बाद जंगल से युवक की लाश उठाकर गांव ले आए।



रावघाट एरिया कमेटी ने ली हत्या की जिम्मेदारी : युवक की हत्या के लिए रावघाट एरिया कमेटी ने जिम्मेदारी लेते हुए सीने में हाथ से लिखा पर्चा रखा है। जिसमें कहा गया है कि जुंगड़ा का सुनहेर आंचला व उसका पुत्र श्यामनाथ आंचला जनविरोध काम करता था। लोगों से मारपीट व डराता धमकाता था। जेल भेजने की धमकी देता था। कैंप व पुलिस के पास जाकर यहां की रिपोर्ट देता था। पहले भी इसे कई बार समझा चुके हैं। लेकिन नहीं माना। इसलिए जनता इसे मौत की सजा दे रही है।



दुर्गूकोंदल में भी नक्सलियों ने ग्रामीण को मार डाला : कांकेर|मंगलवार देर रात दुर्गूकोंदल थाना क्षेत्र के कोंडे गांव में नक्सलियों ने फिर एक ग्रामीण की हत्या की कर दी है। मृतक ग्रामीण का नाम दादु राम कोरेटी बताया जा रहा है है। जिसकी नक्सलियों ने पुलिस मुखबिरी के शक में गोली मारकर हत्या कर दी। जानकारी के मुताबिक कोंडे गांव में अचानक बंदूकधारी नक्सली पहुंचे और ग्रामीण दादूराम कोरेटी की गोली मारकर हत्या कर दी। दादूराम की पत्नी गांव के अस्पताल में ही नर्स है। नक्सली घटना के बाद आसपास में बड़ी मात्रा में पोस्टर भी फेंके हैं। जिसमें दादूराम को पुलिस का मुखबिर बताया गया है।

घटना की खबर मिलते ही देर रात पुलिस की टीम घटना स्थल के लिए रवाना हो गई थी।